Fərda İmanov

**Fərda İmanov** (13 mart 1957, Bakı) ― coğrafiya elmləri doktoru (1997), professor (2002). 

## Qısa bioqrafik məlumat
Fərda İmanov 1957-ci il martın 13-də Bakıda anadan olub. 1964-1974-cü illərdə Mehdi Hüseynzadə adına 19 saylı orta mək­təb­ oxuyub. Ali təhsilini 1974-1979-cu illərdə Leninqrad Hidrometeorologiya İnstitutunda Hidrologiya fakültəsində alıb. 1992-ci ildən BDU-da çalışır. Ailəlidir, iki övladı var.

## Elmi fəaliyyəti
Fərda İmanov 1982-ci ildə Leninqrad Hidrometeorologiya İnstitutunun əyani aspiranturasına daxil olub və 1984-cü ildə həmin ali məktəbdə fəaliyyət göstərən İxtisaslaşmış elmi şurada namizədlik dissertasiya işini müdafiə edib. 1997-ci ildə Tbilisi Dövlət Universitetində fəaliyyət göstərən İxtisaslaşmış elmi şurada doktorluq dissertasiya işini müdafiə edib və coğrafiya elmləri doktoru elmi dərəcəsini alıb. Fərda İmanov 2003-cü ildən BDU-nun Hidrometeorologiya kafedrasının professoru, 2004-cü ildən isə müdiridir. 226 elmi əsərin və 15-dən artıq dərslik və monoqrafiyanın müəllifidir.

## Əmək Fəaliyyəti
* 1979–1981, baş laborant
* 1985-1990, baş elmi işci, Qurunun hidrologiyası kafedrası, Leninqrad Hidrometeorologiya İnstitutu
* 1991-1992,assistent, Qurunun hidrologiyası kafedrası, Leninqrad Hidrometeorologiya İnstitutu
* 1993-1998, baş müəllim, Hidrometeorologiya kafedrası, BDU
* 1999-2004, professor, Hidrometeorologiya kafedrası, BDU
* 2005-ci ildən Hidrometeorologiya kafedrasının müdiri
* 2011-2016-cı illərdə BDU-nun Coğrafiya fakültəsinin dekanı
* 2021-ci ildən BDU-da Tədrisin təşkili və təlim texnologiyaları üzrə prorektor vəzifəsində çalışır.

## Tədqiqat Sahəsi
Coğrafiya, hidrometeorologiya, su ehtiyatları, su ehtiyatlarının inteqrasiyalı idarə edilməsi, çayların bərpası və ekoloji axım. 

## Beynəlxalq seminar, simpozium və konfranslarda iştirakı
* 2008, Москва, Росгидромет, Доклады VI Всероссийского гидрологического съезда
* 2008, Bakı; Prof. M.Ə.Məmmədovun anadan olmasının 70 illiyinə həsr olunmuş “Ekstremal hidrometeoroloji hadisələrin qlobal və regional problemləri” elmi konfrans
* 2007, Antalya-Turkey. International Congress River Basin Management
* 2007, Bakı; Akademik Həsən Əliyevin 100 illik yubileyinə həsr olunmuş “Ekologiya: Təbiət və cəmiyyətin problemləri”Beynəlxalq elmi konfrans
* 2007, Bakı; Prof.M.A.Müseyibovun anadan olmasının 80 illik yubileyinə həsr olunmuş elmi konfrans
* 2007, Bakı; “Fövqəladə hallarda təhlükəsizlıyın idarə olunması” IV Beynəlxalq Simpozium
* 2006, Bakı; “Qloballaşma prosesində su ehtiyatlarından istifadə və inteqrasiyalı idarəetmə” III Beynəlxalq elmi- praktik konfrans

## Seçilmiş əsərləri
* 2008, Azərbaycan ərazisində təbii və antropogen fəlakətlər
* 2008, Floods and mudflows in the Kura-Aras river basin
* 2008, Kiçik Qafqazın transsərhəd çaylarının axımının müasır dəyişmələri
* 2007, Анализ цикличности максимального стока рек Азербайджана
* 2006, Transsərhəd cay hövzələrinin idarə olunması
* 2005, Dağ caylarının ekstremal axım xarakteristikalarının hesablanması
* 2005, Ekstremal axım xarakteristikalarının trend analizi
* 2004, Управления водными ресурсами бассейна реки Кура

## Kitablar
* 2003, Ümumi hidrologiya
* 2005, Hidroloji termenlər lüğəti
* 2006, Beynəlxalq hidroloji lüğət
* 2007, Климатическая характеристика аэропорта Гейдар Алиев
* 2008, Ekohidroloji terminlərin izahlı lüğəti
* 2011, Hidroloji hesablamalar
* 2011, Hidrometeorologiyada statistik metodlar

## İstinadlar